Upuge

Upuge ni kata ya Wilaya ya Uyui katika Mkoa wa Tabora, Tanzania, yenye msimbo wa posta namba 45215. 

Jina la Upuge lilitokana na neno la lugha ya Kinyamwezi lenye maana ya mbwamwitu. Hapo zamani eneo hili kulikuwa na uwanja mkubwa kama eneo la bonde la maji walipokaa hao mbwamwitu. Kutokana na hilo, jina likaendelea mpaka sasa.

Katika sensa ya mwaka 2022 wakazi wa kata walihesabiwa 7,499 https://www.nbs.go.tz, uk. 143 . Wakati wa sensa iliyofanyika mwaka wa 2012, kata ilikuwa na wakazi wapatao 26,969 Sensa ya 2012, Tabora Region - Uyui District Council. 

Makabila makubwa ya kata hiyo ni Wanyamwezi, Watutsi, Wasukuma, Waha na Wasumbwa.

Utamaduni ni kama jando na unyago, pamoja na ngoma ya asili maswezi.

Shughuli za kiuchumi ni kilimo na ufugaji.

Vyakula ni viazi, maziwa, msansa, mswalo na ugali.

Tanbihi

Jamii:Wilaya ya Uyui
Jamii:kata za Mkoa wa Tabora